<classify> Chanzo cha picha, Shaun BotterillBeki wa Liverpool na Scotland Andy Robertson, 29, ndiye mlengwa mkuu wa mabingwa wa Ujerumani Bayern Munich wakati wakipanga jinsi ya kujaza nafasi ya mchezaji wa kimataifa wa Canada Alphonso Davies, ambaye anaonekana yuko tayari kujiunga na Real Madrid. Daily MailWasiwasi wa Arsenal juu ya kiwango cha majeruhi ya mshambuliaji wa Brazil Gabriel Jesus ni sababu kubwa ya kutafuta mshambuliaji wao, huku Ivan Toney wa Brentford, Victor Osimhen wa Napoli, Joshua Zirkzee wa Bologna na Viktor Gyokeres wa Sporting wakiwa miongoni mwa wachezaji wanaolengwa. Daily MailThe Gunners wanamtaka beki wa Ajax Jorrel Hato, 17, lakini klabu hiyo ya Uholanzi ina matumaini ya kumshawishi asaini mkataba mpya. Evening StandardChanzo cha picha, Getty ImagesKama sehemu ya makubaliano ya kumsajili Kylian Mbappe, 25, Real Madrid pia wamekubali kumsajili mdogo wa mshambuliaji huyo wa Ufaransa Ethan, 17, kutoka Paris St-Germain. OK Diario - kwa KihispaniaMeneja wa zamani wa Real Madrid Zinedine Zidane, 51, yuko juu ya orodha ya Sir Jim Ratcliffe kuchukua nafasi ya Erik ten Hag kama mkufunzi wa Manchester United. FootMercato - kwa KifaransaKocha wa Brighton Roberto de Zerbi pia anayetarajiwa kuchukua nafasi ya Mholanzi huyo. MENChanzo cha picha, Getty ImagesBayern Munich pia wanavutiwa na kocha wa Seagulls De Zerbi huku Xabi Alonso wa Bayer Leverkusen na mkufunzi wa zamani wa Ujerumani Hansi Flick ni wagombea wengine watarajiwa. Sky GermanyKazi ya Vincent Kompany haipo mashakani huko Burnley, licha ya timu yake kutarajia kurejea kwenye mashindano. The AthleticBarcelona wanafikiria kumnunua mlinda mlango wa zamani wa Manchester United David de Gea, 33, huku Mhispania huyo akiwa mchezaji huru kwa sasa. Mundo Deportivo - kwa KihispaniaChanzo cha picha, ReutersNewcastle United na Tottenham wanamtaka mshambuliaji wa Eintracht Frankfurt mwenye umri wa miaka 25 Omar Marmoush, mchezaji wa kimataifa wa Misri ambaye amefunga mabao 10 katika michezo 18 ya Bundesliga msimu huu. Bild via Shields GazetteLiverpool wanapania kumsajili kiungo wa kati wa Porto na Argentina Alan Varela, 22. MirrorBarcelona wana nia ya kujaza nafasi ya kocha Xavi, ambaye ataondoka mwishoni mwa msimu huu, na kumchukua mkufunzi wa Inter Milan Simone Inzaghi. Mundo Deportivo - kwa KihispaniaImetafsiriwa na Ambia Hirsi  <topic>: MICHEZO 